**Cântare toamnei**

*Stefania Petrov*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe altarul ei,

cor de brotăcei,

cântă în neștire

psalmi de mulțumire.

Ploile de frunze

se tranformă-n muze,

pribegind în cârduri

ce se-aștern în rânduri.

Scântei de lumină

se-aprind în grădină,

mândre diademe,

flori de crizanteme.

Gutuile coapte

pâlpâie în noapte,

candele aprinse

ce veghează vise.

Greierii hoinari,

vestiți lăutari,

pregătesc arcușul

să-și sape culcușul.

Nalță fiecare

rugi de îndurare

și-i cântă prohodul

blagoslovind rodul.

Liturghia frunzelor,

amorțirea gâzelor,

îneacă înfrângeri

în lacrimi de îngeri.

Și-n prigoana vântului,

dau ocol pământului

clipele-ntomnite

spre lumi infinite.